Γεια σας! Αν είστε παιδιά ...
... Αυτό το βίντεο είναι για εσάς! Αν και υποθέτω ότι και οι ενήλικες μπορούν να παρακολουθήσουν - αν θέλετε να τους αφήσουμε.
Γεια, είμαι η Έμιλυ απο το Bite Size Vegan και σας καλωσορίζω σε άλλο ενα vegan βίντεο. Λοιπόν, αυτή είναι η πρώτη
φορά που κάνω ένα βίντεο ειδικά για σας - και αυτό είναι κάτι που ελπίζω να κάνω
πιο συχνά. Φυσικά είστε ευπρόσδεκτοι να παρακολουθήσετε οποιοδήποτε από τα βίντεο μου, αλλά ήθελα να κάνω ένα ξεχωριστό μόνο για εσάς.
Έτσι, σήμερα θα μιλήσουμε για το γάλα. Ίσως σας ενδιαφέρει να μην τρώτε
ζώα, ή να είστε αυτό που λέμε "βίγκαν" και οι γονείς σας να μην σας υποστηρίζουν.
Ή, ίσως οι γονείς ή κάποια μέλη της οικογένειας σας να θέλουν να σταματήσουν να τρώνε ζώα και να είναι
βίγκαν και να μην καταλαβαίνετε γιατί. Όλα αυτά τα πράγματα μπορεί να προκαλούν σύγχυση και φόβο
και ενόχληση. Μπορεί να νιώθετε θυμωμένοι ή λυπημένοι, ή αναστατωμένοι, και αυτό είναι εντάξει.
Ένα πράγμα που θέλω να σας πω είναι το ότι είστε παιδία, ή βασικά
το ότι είστε νεότεροι από εμένα - επειδή γέρασα! - δεν σημαίνει ότι
θα σας υποτιμήσω. Αν βλέπετε αυτό το βίντεο, είμαι βέβαιη ότι είστε πολύ έξυπνοι. Και
αν οι γονείς σας σας δείχνουν αυτό το βίντεο, σημαίνει ότι ξέρουν ότι είστε έξυπνοι. Πιστεύω
ότι αξίζετε να ξέρετε την αλήθεια όπως κάθε ενήλικας.
Αλλά θέλω να ξέρετε ότι δεν πρόκειται να σας δείξω κάτι τρομακτικό, άρα μην
ανησυχείτε γι 'αυτό. Επίσης, θα σας μιλήσω για όταν ήσασταν μωρό με τη μαμά σας, αλλά εάν δεν
μεγαλώσατε με τη μαμά σας, είναι εντάξει. Αυτά για τα οποία θα μιλήσουμε εξακολουθούν να ισχύουν
επειδή έχετε οικογένεια στη ζωή σας που σας αγαπά και σε αυτό θα συγκεντρωθούμε.
Λοιπόν, τι είναι λάθος με το να πίνουμε γάλα; Είμαι βέβαιη ότι κάποιοι ενήλικες σας είπαν ότι
σας βοηθά να γίνετε γεροί και δυνατοί. Πολύ πιθανό να βλέπετε όλους τους φίλους σας να το πίνουν
και παιδιά στην τηλεόραση και στις ταινίες. Μπορεί ακόμη και κάποιος γιατρός να σας είπε να πίνετε το γάλα σας, άρα πώς μπορεί αυτό να είναι κακό;
Ας μιλήσουμε πρώτα για το γιατί το γάλα δεν είναι πραγματικά καλό για το σώμα μας.
Όταν γεννηθήκατε, το πρώτο φαγητό που φάγατε ήταν το γάλα της μητέρας σας.
Το σώμα της μαμάς σας έφτιαξε γάλα ειδικά για εσάς με ακριβώς ότι χρειάζεστε για να μεγαλώσετε. Βλέπετε, τα μωρά μεγαλώνουν πολύ
γρήγορα και πρέπει να τρώνε τα καλύτερα τρόφιμα, έτσι ώστε να είναι υγιή.
Μόλις μεγαλώσατε αρκετά για να τρώτε άλλα τρόφιμα, το σώμα της μαμάς σας σταμάτησε να παράγει γάλα, επειδή
ήξερε ότι δεν το χρειάζεστε πια.
Οι αγελάδες, τα ζώα απ' όπου παίρνουμε το γάλα μας, έχουν σώματα που λειτουργούν ακριβώς έτσι.
Οι μητέρες αγελάδες μένουν έγκυες για 9 μήνες σαν τη μαμά σας. Και όταν γεννήσουν
τα μωρά τους, το σώμα τους παράγει γάλα για αυτά, ακριβώς όπως η μαμά σας.
Αυτό μάλλον δεν χρειάζεται να σας το πω, αλλά ήσασταν πολύ μικρότεροι από ό,τι ένα μωρό αγελάδας
και δεν μοιάζετε καθόλου με αυτά. Άρα, λογικά χρειαζόσασταν διαφορετικό γάλα
από ένα μωρό αγελάδας, σωστά;
Θέλω να πω, το να πίνετε γάλα από μια αγελάδα είναι σαν να προσπαθείτε να φορέσετε το παντελόνι ενός ελέφαντα, εάν
οι ελέφαντες φορούσαν παντελόνια ... Απλά δεν σας ταιριάζουν.
Και να κάτι ακόμα πιο περίεργο - πολλές φορές εμείς οι ενήλικες συνεχίζουμε να πίνουμε γάλα αγελάδας για πολύ καιρό
μετά που σταματούμε να πίνουμε το γάλα της μαμάς μας και μετά που το μωρό της αγελάδας σταματά να πίνει
το γάλα της δικής του μαμάς. Είναι σαν να φοράμε παντελόνι ελέφαντα κάθε μέρα, το οποίο είναι
εξίσου ανόητη ιδέα.
Τώρα υπάρχει ένας άλλος μεγάλος λόγος που οι βίγκανς δεν πίνουν γάλα αγελάδας, και αυτός είναι πραγματικά
σημαντικός. Θα μιλήσουμε για κάποια λυπητερά πράγματα, αλλά θα είμαι εδώ για να τα περάσουμε μαζί.
Θυμάστε που είπαμε ότι το σώμα της μαμάς σας έκανε γάλα για εσάς και πως το σώμα μιας μαμάς αγελάδας
κάνει το ίδιο για το μωρό της; Λοιπόν, τα μωρά αγελάδες θα έπιναν όλο το γάλα των μητέρων τους.
Ακριβώς όπως θα έπρεπε και όπως κάνατε εσείς σαν μωρά, και δεν θα έμενε περίσσευμα για τους ανθρώπους.
Αλλά επειδή τόσοι πολλοί άνθρωποι θέλουν να πιουν το γάλα της μητέρας αγελάδας, οι γαλακτοπαραγωγοί
πρέπει να πάρουν τα μωρά τους απο αυτές, έτσι ώστε να μπορούν να δώσουν το γάλα στους ανθρώπους.
Ξέρω ότι η μητέρα σας και η οικογένεια σας σας αγαπούν πάρα πολύ και μάλλον σας το λένε
συχνά. Μπορείτε να φανταστείτε πόσο φοβισμένη και λυπημένη θα ήταν αν κάποιος σας έπαιρνε
από εκείνη? Μπορείτε να φανταστείτε πόσο φοβισμένοι θα ήσασταν αν σας έπερναν από τη μητέρα και την οικογένειά σας;
Ξέρω ότι δεν είναι ωραίο πράγμα για να σκεφτεί κάποιος, αλλά αν θυμάστε, σας είπα ότι θα σας πώ
την αλήθεια όποια και να είναι και αυτό είναι το τι συμβαίνει στις μαμάδες και τα μωράκια από όπου παίρνουμε το γάλα μας.
Μετά που τα πέρνουν από τις μητέρες τους, τα μωρά αγελάδες μπαίνουν σε μικροσκοπικά κλουβιά
χωρίς χώρο για να κινούνται, που είναι ακόμη πιο τρομακτικό επειδή δεν έχουν τις μητέρες τους
να τα προστατέψουν. Οι μαμάδες αγελάδες θα κλαίνε για ημέρες για τα μωρά τους, επειδή τους λείπουν
τόσο πολύ, όπως ακριβώς θα λείπατε και στη μαμά σας.
Όταν είναι μόλις μερικών μηνών, τα μωρά αγελάδες θανατώνονται για να γίνουν ένα είδος κρέατος
που ονομάζεται μοσχαράκι. Όπως το χάμπουργκερ ή "βοδινό" προέρχεται από τα σώματα των αγελάδων, το μοσχαρίσιο κρέας προέρχεται
από τα σώματα των μωρών αγελάδων. Δεν χρειάζεται να σας πω εγώ πόσο θλιβερό είναι αυτό. Και όλα αυτά
έτσι ώστε να μπορούμε να έχουμε γάλα που δεν έχουμε καν ανάγκη.
Τώρα ίσως να σκέφτεστε ότι οι αγελάδες κάνουν συνέχεια γάλα. Και μην αισθάνεστε άσχημα γιατί πολλοί ενήλικες
το ίδιο νομίζουν. Θυμάστε όμως τι είπαμε για το σώμα της μαμάς σας που έκανε το γάλα για εσάς
και πως σταμάτησε να παράγει γάλα όταν ήσασταν αρκετά μεγάλοι και δεν το χρειαζόσασταν πια;
Λοιπόν, όταν το μωρό αγελάδα είναι αρκετά μεγάλο, το σώμα της μαμάς αγελάδας σταματά και αυτό την παρασκευή γάλακτος.
Έτσι, ο μόνος τρόπος για μας να πάρουμε το γάλα που πίνουμε από τις αγελάδες είναι οι μητέρες αγελάδες να κάνουν
όλο και περισσότερα μωρά, περισσότερα από ό,τι θα έκαναν αν μπορούσαν να επιλέξουν. Και όλα τα μωρά τους τα
πέρνουν. Αυτό είναι ίσως ένα από τα πιο λυπηρά πράγματα που μπορείτε να φανταστείτε. Είμαι σίγουρη ότι η μητέρα σας
και η οικογένεια σας δεν θα άφηναν ποτέ κανέναν να σας βλάψει ή να σας πάρει. Το ίδιο και οι μαμάδες αγελάδες θέλουν να προστατεύσουν
τα μωρά τους.
Τώρα ίσως να αναρωτηθείτε γιατί κανείς δεν σας το έχει πει αυτό πριν. Ή γιατί εμείς οι ενήλικες συνεχίζουμε να το κάνουμε αυτό
στις μαμάδες και τα μωρά αγελάδες. Μερικές φορές και εγώ εύχομαι να ήξερα. Κυρίως έχει να κάνει με χρήματα,
που θα μάθετε ότι κάνουν τους ανθρώπους να κάνουν πραγματικά γελοία πράγματα.
Και ξέρω ότι αν τα ξέρατε αυτά από πριν, δεν θα θέλατε ποτέ να πιείτε γάλα αγελάδας, διότι
ξέρω ότι δεν θέλετε να βλάψετε τις μαμάδες αγελάδες και τα μωρά τους με αυτό τον τρόπο.
Λοιπόν, εδώ είναι τα καλά νέα, υπάρχουν πολλά είδη γάλακτος που μπορείτε να πιείτε που δεν βλάπτουν
κανένα. Και θα σας πω και ένα μυστικό - έχουν πιο ωραία γεύση από ό,τι το αγελαδινό γάλα.
Βέβαια τα μωρά αγελάδες θα διαφωνούσαν. Όμως αυτά τα γάλατα είναι πραγματικά πολύ καλά για το σώμα σας!
Υπάρχουν ακόμη και γεύσεις όπως σοκολάτα, βανίλια, και φράουλα, και υπάρχει νόστιμο γιαούρτι
και ακόμη και τυρί, που όλα προέρχονται από φυτά. Έτσι μπορείτε να είστε ευτυχισμένοι και υγιείς, και τα
μωρά αγελάδες και οι μαμάδες τους να είναι και αυτά.
Έχω links για αυτά τα προϊόντα και περισσότερες πληροφορίες για σας εάν θέλετε στην ιστοσελίδα μου, θα αφήσω
link εκεί πάνω και στην περιγραφή του βίντεο. Μη διστάσετε να ζητήσετε βοήθεια από την οικογένειά σας
αν χρειάζεστε βοήθεια για να την βρείτε. Και μπορείτε να επικοινωνήσετε μαζί μου όποτε θέλετε στο κάτω μέρος της ιστοσελίδας μου.
Ελπίζω ότι αυτό το βίντεο ήταν χρήσιμο. Και σας ευχαριστώ που με ακούσατε ακόμα και στα δύσκολα μέρη.
Είχα την αίσθηση ότι ήσασταν αρκετά έξυπνοι και ότι νοιάζεστε αρκετά για τα ζώα για να το αντέξετε.
Τώρα ξέρετε γιατί δεν πίνουμε γάλα και ελπίζω ότι και εσείς θα επιλέξετε να μην. Πέστε μου
πώς σας φάνηκε το βίντεο στο σχόλια.
Χρειάζομαι τη βοήθεια σας για να βεβαιωθώ ότι κάνω την καλύτερη δουλειά που μπορώ να κάνω.
Έτσι, μη διστάσετε να μου πείτε τι σας άρεσε και τι δεν σας άρεσε.
Και αν έχετε άλλα πράγματα που θα θέλατε να καλύψω, πέστε μου να ξέρω!
Αν σας άρεσε αυτό το βίντεο, δώστε του thumbs up και μοιραστείτε το για να βοηθήσετε τα άλλα παιδιά
να μάθουν την αλήθεια. Αν είστε καινούργιοι εδώ, χτυπήστε το μεγάλο κόκκινο κουμπί που λέει Subscribe εκεί κάτω
για περισσότερο φοβερό βίγκαν περιεχόμενο κάθε Δευτέρα, Τετάρτη και κάποιες Παρασκευές και μην χάσετε
τα υπόλοιπα βίντεο μου για παιδιά. Αν θέλετε να στηρίξετε το Bite Size Vegan,
ακολουθήστε κάποιο από τα support links στην περιγραφή του βίντεο παρακάτω ή κάντε κλικ στο
εικονίδιο Nugget Army εκεί ή στο link στο icard sidebar.
Μπορείτε επίσης να δείτε μερικά από τα βίντεο μου εδώ για πολλά νόστιμα φαγητά που μπορείτε να φάτε που είναι βίγκαν.
Έχω ολόκληρες λίστες αναπαραγωγής με συνταγές που βασίζονται γύρω από τα Χριστούγεννα ή την Ημέρα των Ευχαριστιών, αλλά μπορείτε να φάτε εκείνα τα φαγητά κάθε εποχή του χρόνου.
Τώρα ζήστε βίγκαν και θα σας δώ σύντομα.
Τώρα, κανένα βίντεο δεν θα ήταν πλήρες χωρίς την Ooby.
Αυτή είναι η Ooby και είναι και αυτή βίγκαν.
Ακόμη και η Ooby μπορεί να φάει με έναν τρόπο που δεν βλάπτει άλλα ζώα.
Τώρα, δεν έχω δικό μου παιδί, αλλά αν κάποιος μου έπερνε την Ooby, θα ήμουν πολύ λυπημένη.
Αυτό προσπαθώ να σκέφτομαι όταν κοιτάω το γάλα και άλλα γαλακτοκομικά προϊόντα.
Πείτε "Bye Bye!" Ooby. 'Αντίο!'
Υπότιτλοι από την κοινότητα Amara.org